

Filosofijos institutas

Doktorantas Simas Čelutka

**Carlas Schmittas ir prigimtinė teisė**

Pranešimo tikslas – išnagrinėti, dėl kokių priežasčių Carlas Schmittas savo politinėje teorijoje ignoruoja arba atvirai atmeta klasikinę prigimtinės teisės tradiciją. Šiam ypatumui Schmitto interpretatoriai skiria mažiau dėmesio nei derėtų. Kai kurie iš jų trumpai pamini, kad Schmittas skirtinguose tekstuose ją atmetė, tačiau nedetalizuoja mąstytojo motyvų. Gilesnė Schmitto ir prigimtinės teisės analizė svarbi dėl kelių aspektų. Pirma, ji leidžia geriau suprasti Leo Strausso kritikos Schmittui pagrindus. Antra, ji atskleidžia, kodėl moralės statusas ir jos santykis su politiškumu lieka viena problemiškiausių vokiečių juristo politinės teorijos vietų. Trečia, tik prigimtinės teisės atmetimo kontekste galima paaiškinti, kodėl Schmittas kritikavo vadinamąją „teisę į pasipriešinimą“ ir teisingo karo teoriją.